ཡས་ན་འཁོར་ལོ་
་་ 3658

༤་
རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
དང་དབྱུག་ཏོ། གཡོན་ན་པདྨ་དང་དུང་འཛིན་པ། དུས་མེ་སྔོན་པོ་ནོར་བུ་འཛིན་
པའོ། ། ནུབ་ཀྱི་གཏུམ་མོ་ནས་བརྩམས་ཏེ་ཆུ་ལྷ་དཀར་བོ་ཕྱག་བཞི་བ་གཡས་
ན་ཞགས་པ་དང་རིན་པོ་ཆེ། གཡོན་ན་སྦྲུལ་ཞགས་དང་ཟླ་བ་ཆུ་ཤེལ་འཛིན་པ།
མཇུག་རིང་སེར་བོ་ནོར་བུ་འཛིན་པ། གྲུབ་པ་ནག་པོ་གྲི་གུག་འཛིན་པ། ནག་
པ་ལྗང་གུ། མེ་བཞི་དཀར་བོ། དབོ་ལྗང་གུ། བུ་མོ་དཀར་བོ་པདྨ་དང་ཐོ་བ་
འཛིན་པ། རླུང་ལྷ་ནག་པོ་ཕྱག་བཞི་བ་གཡས་ན་དཔག་བསམ་གྱི་ཤིང་དང་
ཡོངས་འདུའི་མེ་ཏོག གཡོན་ན་ཨིནྡྲ་ནི་ལ་དང་ཨུཏྤལ་འཛིན་པ། སྤེན་པ་སེར་
བོ་ནོར་བུ་འཛིན་པ། བྲེ་ལྗང་སེར། སེངྒེ་གསེར་མདོག་འཁོར་ལོ་དུང་འཛིན་
པའོ། ། ནུབ་བྱང་གི་གཏུམ་མོ་ནས་བརྩམས་ཏེ་མཆུ་སེར་བོ། བཅུ་གཅིག་ལྗང་
གུ་རྡོ་དྲིལ་འཛིན་པ། བཅུ་གཉིས་ནག་པོ་ཁ་ཊཱཾ་ག་དང་རྩེ་གསུམ་འཛིན་པ།
བཅུ་གསུམ་དམར་བོ་མི་མགོ་དང་དགྲ་སྟ་འཛིན་པ། བཅུ་བཞི་དཀར་བོ་ཨུཏྤལ་
དང་ཐོ་བ་འཛིན་པ། བཅོ་ལྔ་གསེར་མདོག་མདའ་གཞུ་འཛིན་པ། བརྟན་པ་
ལྗང་གུ་རྡོ་དྲིལ་འཛིན་པ་སྟེ། བརྟན་པ་དང་རི་བྱི་ནམ་མཁའ་དང་ཡེ་ཤེས་དག་
པས་ལྗང་གུ་དང་སྔོན་པོར་རྡོ་རྗེ་སྙིང་འགྲེལ་དུ་གསུངས་པས༑ སྒོམ་དོན་ལ་
བརྟན་པ་སྟེང་དང་རི་བྱི་འོག་ཏུ་འགོད་པ་ལགས་ཀྱང་རྡུལ་ཚོན་སོགས་ལ་
འགོད་པའི་དབང་དུ་བྱས་ཏེ་ནུབ་བྱང་དང་ལྷོ་ཤར་དུ་བཀོད་པའོ། ། སྐག་
དཀར་བོ། རྒྱལ་སྔོ་སངས། ཀརྴ་ཊ་སྔོ་སངས་གྲི་ཐོད་འཛིན་པ། གནོད་སྦྱིན་
སེར་བོ་ཕྱག་བཞི་བ་གཡས་ན་རིན་པོ་ཆེ་དང་བེ་ཅོན། གཡོན་ན་ནེའུ་ལེ་དང་
པདྨ་འཛིན་པའོ། ། བྱང་གི་གཏུམ་མོ་ནས་བརྩམས་ཏེ་པ་སངས་དཀར་བོ་ནོར་
* 366%

དཔལ་དུས་ཀྱི་འཁོར་ལོའི་དཀྱིལ་འཁོར་གྱི་རྣམ་བཞག
བུ་འཛིན་པ། ནབས་སོ་སེར་བོ། ལག་སེར་བོ། འཁྲིག་པ་སྔོན་པོ་གྲི་ཐོད་
འཛིན་པ། ཕུར་བུ་དཀར་བོ་ནོར་བུ་འཛིན་པ། དྲག་པོ་དཀར་བོ་ཕྱག་བཞི་བ་
གཡས་ན་རྩེ་གསུམ་དང་མདའ། གཡོན་ན་ཁ་ཊཱཾ་ག་དང་གཞུ་འཛིན་པ། མགོ་
ནག་པོ། སྣར་མ་དམར་སྐྱ། གླང་གསེར་མདོག་འཁོར་ལོ་དང་དུང་འཛིན་པ།
འབྱུང་བོ་ཕོ་མོ་ལྗང་གུ་ཐོད་ཁྲག་འཐུང་བའོ། ། བྱང་ཤར་གྱི་གཏུམ་མོ་ནས་
བརྩམས་ཏེ་ཚེས་གཅིག་ལྗང་གུ་རྡོ་དྲིལ་འཛིན་པ། ཚེས་གཉིས་ནག་པོ་ར
ཕུབ་འཛིན་པ། ཚེས་གསུམ་དམར་བོ་རིན་པོ་ཆེ་དང་ཅང་ཏེའུ་འཛིན་པ། ཚེས་
བཞི་དཀར་བོ་པད་དཀར་དང་ཐོ་བ་འཛིན་པ། ཚེས་ལྔ་སེར་བོ་འཁོར་ལོ་དང་
དུང་འཛིན་པ་སྟེ། ཆ་བཅུ་དྲུག་པོའི་སྐུའི་ཁ་དོག་ནི། འདི་དག་གི་ས་བོན་འཇིག་
རྟེན་ཁམས་ལེའུ་ནས་གསུངས་པའི་རིགས་འགྲོས་ཀྱིས་ཤེས་པར་བྱ་ལ། ཕྱག་
མཚན་ནི་དབང་ལེའི་ཚིགས་བཅད་བརྒྱ་གོ་གཅིག་པ་ལ་སོགས་པའི་འགྲེལ་
བར་རྡོ་རྗེ་དང་དྲིལ་བུ་དག་གོ ། ཞེས་པ་ནས་དགྲ་སྟ་དང་ཚངས་པའི་མགོ་བོ་
དག་གོ ། ཞེས་པའི་བར་གྱིས་ཤེས་པར་བྱའོ། ། ཡར་ངོ་དང་མར་ངོ་གཉིས་
ཐབས་ཤེས་སུ་བྱེད་ནའང་དེས་རིགས་པས་དཔོག་གོ་ཞེས་བུ་སྟོན་ཐམས་ཅད་
མཁྱེན་པས་གསུངས་སོ། ། སྨིན་དྲུག་སྔོ་སངས། བྲ་ཉེ་ལྗང་གུ། ཐ་སྐར་དཀར་
བོ་སྟེ་རྒྱུ་སྐར་ཐམས་ཅད་ལྷ་མོ་སྟོད་གཡོགས་གཡོ་བ་དང་བཅས་པ་ཕྱག་གཉིས་
ཐལ་མོ་སྦྱར་བར་ཆོས་དབྱིངས་གསུང་དབང་ལས་གསུངས་སོ། ། ལུག་དཀར་
བོ་པདྨ་དང་ཐོ་བ་འཛིན་པ་སྟེ། ཁྱིམ་རྣམས་ཁམས་ལེར་གསུངས་པ་ལྟར་གྱི་
ཕྱོགས་སུ་བཀོད་པའོ། ། སྒྲ་གཅན་ལྗང་གུ་ནོར་བུ་འཛིན་པ། ཚངས་པ་ལྗང་གུ་
367

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ཞལ་བཞི་ཕྱག་བཞི་བ། གཡས་ན་ཁབ་དང་བགྲང་ཕྲེང་། གཡོན་ན་པདྨ་དང་སྤྱི་
བླུགས་འཛིན་པ། ལྷ་རྣམས་རྡོ་རྗེའི་འདུག་སྟངས་དང་ལྷ་མོ་རྣམས་རོལ་བའི་
སྟབས་ཀྱིས་བཞུགས་པའོ། ། དགའ་བྱེད་དང་། ནག་པོ་ཆེན་པོ་དང་། བྷཻ་གི་རི་
ཏི་གསུམ་ཆོས་དབྱིངས་གསུང་དབང་དང་། དྲིལ་བུའི་རྣ་བ་ཅན་དཔལ་མཆོག་
ནས་བཤད་པར་གསུངས་སོ། ། ཏཱ་ར་ན་ཐས། འདི་དག་གི་སྐུ་མདོག་ཕྱག་
མཚན་སོགས་སྤྲོས་པ་དུ་མ་ནི། པཎྚི་ཏ་འཇམ་དཔལ་གྲགས་པའི་ལུགས་ཀྱི་
མཚན་བརྗོད། ཡོ་གའི་ཆོས་དབྱིངས་གསུངས་དབང་སོགས་གང་རྙེད་ནས་སྣ་
བསྡུས་སུ་བྱས་པ་ཉིད་ཀྱི་ཕྱིར། རང་བཟོའི་མཚན་ཉིད་གསལ་བར་བསྟན་ལ།
དམིགས་བསལ་གྱི་ཁུངས་འཚོལ་ས་མ་རྙེད་པ་རྣམས་མནོ་བསམ་གང་སྨྲ་ཡི་
སྟེང་ནས་བསྒྲིགས་པར་འདུག་པས། དེ་རྣམས་བསྡོམས་ཏེ་བསྒོམས་ན་སྐྱེ་བ་དུ་
མར་འབད་ཀྱང་དངོས་གྲུབ་ཀྱི་མཚན་མ་གང་ཡང་མི་འབྱུང་བའི་དཀྱིལ་འཁོར་
གྱི་ལྷ་ཚོགས་རྨད་དུ་བྱུང་བ་ཞིག་ཡོད་དོ། ། ཞེས་གསུངས་ནས་རང་ལུགས་
་སོ་
མོས་པ་ཙམ་གྱིས་ཆོག་སྟེ། འདི་དག་ལ་དཀྱིལ་འཁོར་འབྲི་བའི་སྐབས་ཀྱང་སྤྲོ་
ན་མཚན་མ་སྣ་ཚོགས་འབྲི་ཞེས་ངེས་བཟུང་མ་མཛད་ཅིང་། མི་སྤྲོ་ན་ཡིད་ཀྱིས་
བཀོད་པ་ཙམ་གྱིས་ཆོག་གོ ། ཞེས་འདུག་མོད་དེ་ལྟ་ནའང་ཚིག་ཙམ་གྱིས་མི་
འགྲུབ་པས། ཇི་ལྟར་མོས་པ་དང་། འདི་ལྟར་ཡིད་ཀྱིས་བཀོད་ཅེས་གཏད་
ཞིག་ཡོད་དགོས་ཀྱིས་གཞན་དུ་ན་དེ་བས་ཀྱང་རང་བཟོའི་མཚན་ཉིད་གསལ་
བར་བསྟན་པར་འགྱུར་རོ། ། ལྷའི་ཚོགས་དེ་རྣམས་ཀྱི་རྐང་སྟབས་ནི་རྒྱུད་
ལས། གཡོན་བརྐྱངས་པ་ནི་ཡུམ་གྱི་སྟབས་སུ་འགྱུར་ཏེ་མཉམ་པའི་སྟབས་ནི་
3683

དཔལ་དུས་ཀྱི་འཁོར་ལོའི་དཀྱིལ་འཁོར་གྱི་རྣམ་བཞག
འདབ་མ་དག་གི་ལྷ་མོའི་ཚོགས་ཀྱིའོ། ། ཞེས་པ་ནས་ལྷ་མོ་རྣམས་ནི་རོལ་བའི་
སྟབས་ཏེ་འབྱུང་བོ་ལས་སྐྱེས་རྣམས་ཀྱི་དེ་བཞིན་ཉིད། ཅེས་པའི་བར་གྱིས་
གསུངས་ཏེ། དེ་རྣམས་ཀྱི་མཚན་ཉིད་འཆད་པ་ལ། གཡས་པ་བསྐུམས་པ་དག་
ཀྱང་ས་གཞི་ལ་ནི་ངེས་པར་བཀོད་ཅིང་རྐང་བ་གཡོན་པ་རྐྱོང་བ་དག ཕྱེད་དང་
བཅས་པའི་ཁྲུ་གཉིས་པ་སྟེ་མི་ཡི་བདག་པོ་དེ་ནི་གཡོན་པ་བརྐྱངས་པའི་སྟབས་
སུ་འགྱུར། །གཡོན་པའི་སྦྱོར་བ་ཡིས་ནི་གཡས་བརྐྱང་དུ་འགྱུར་རྐང་བ་ཟུང་ནི་
མཉམ་པ་དག་ཅིང་མཉམ་པའི་སྟབས། །ཡོན་ཏན་དབང་གིས་པུས་མོ་ཟུང་ནི་
རབ་ཏུ་བརྐྱངས་པ་དག་ལས་ས་ག་དང་ནི་ཟླུམ་པོར་འགྱུར། །ཅུང་ཟད་པུས་མོ་
ཕྱེད་ནི་འཁྱོག་པ་རོལ་བར་འགྱུར་ཏེ་ལྷག་མ་དག་ནི་རབ་ཏུ་གྲགས་པ་ཉིད། །
ཅེས་ཞབས་གཡས་བསྐུམས་པའི་སོར་རྩེ་ནས་གཡོན་པའི་སོར་རྩེ་བར་ལ་ཁྲུ་དོ་
དང་ཕྱེད་ཡོད་པ་བྱས་ཏེ་འགྱིང་བ་དང་བཅས་གཡོན་བརྐྱངས་པ་གཡོན་བརྐྱང་
དང་། དེ་ལས་ལྡོག་སྟེ་བརྐྱངས་པ་གཡས་བརྐྱང་དང་། རྐང་བས་རྐང་བར་
བཅེར་ཏེ་སོར་མོ་ཕན་ཚུན་སྦྱར་བ་མཉམ་པ་དང་། གཡས་དང་གཡོན་གྱི་རྟིང་
བའི་བར་ལ་སོར་ཉེར་དྲུག་ཡོད་པ་བྱས་ཏེ་པུས་མོ་གཉིས་ཤད་ཀྱིས་བརྐྱང་ཞིང་
རྐང་སོར་དག་ཕྱོགས་ཕྱོགས་སུ་བསྟན་པ་ས་ག་དང་། དེ་ཉིད་ལས་རྟིང་བའི་
བར་ལ་ཁྲུ་དོ་ཡོད་པར་བྱས་ཏེ་པུས་མོ་ཅུང་ཟད་དགུག་པ་ངང་བའི་གཤོག་པ་
ལྟར་བྱས་པ་ཟླུམ་པོ་དང་། གཡས་པ་སེམས་དཔའི་འདུག་སྟངས་སུ་བྱས་ལ་
གཡོན་པའི་པུས་མོ་ཅུང་ཕྱེད་ནི་འཁྱོག་ཅིང་འགྱིང་བ་དང་བཅས་པ་ནི་རོལ་བ་
དང༌། རྐང་བ་གཉིས་རྡོ་རྗེའི་སྐྱིལ་ཀྲུང་གིས་འདུག་པ་རྡོ་རྗེའི་གདན་དང་།
3698%

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ཞབས་ཀྱི་མཐིལ་གཉིས་སྦྱར་བ་པདྨའི་འདུག་སྟངས་སོ། ། གཉིས་པ་ནི་
འགྲེལ་ཆེན་ལས། གསང་བའི་རྒྱུད་ཀྱི་རྡུལ་ཚོན་གྱི་དཀྱིལ་འཁོར་ལ་འཇིག་
རྟེན་གྱི་སྨོད་པ་ཡོངས་སུ་སྤང་བའི་སླད་དུ་ལྷའི་གཟུགས་ནི་བྲི་བར་མི་བྱའོ། །
ཞེས་གསུངས་ཏེ། འདི་ལ་ཊཱིཀ་ཆེན་དུ་ཡབ་ཡུམ་འཁྱུད་པའི་རྣམ་པ་བྲི་བ་
འགོག་གི་ཡབ་རྐྱང་སོགས་བྲི་བ་མི་འགོག་ལ། ཞེས་དང་། མཆན་དུའང༌།
རྣལ་འབྱོར་རྒྱུད་ལ་སོགས་པ་ལ་བྲིས་ཀྱང་ཉེས་པ་མེད་དོ། ། ཞེས་ལྷ་སྐུ་འབྲི་
བ་མི་འགོག་པར་ཡབ་ཡུམ་ཞལ་སྦྱོར་གྱི་རྣམ་པ་ཅན་དུ་མི་འབྲི་བའི་དོན་དུ་
དྲངས། དེ་ཡང་སྐབས་ཐམས་ཅད་དུ་མིན་པར་འཇིག་རྟེན་པ་དག་མ་དད་པ་སྐྱེ་
བའི་དགག་བྱ་ཡོད་ཚེ་མི་འབྲི་བ་ཡིན་གྱིས། དེ་འདྲའི་དགག་བྱ་མེད་ཚེ་བྲི་བར་
གསུང་སྟེ། ཊཱིཀ་ཆེན་ལས། འཁྱུད་པའི་རྣམ་ཅན་ཡང་འཇིག་རྟེན་མ་དད་པ་སྐྱེ་
བའི་དགག་བྱ་ཡོད་པའི་ཚེ་འབྲི་བ་དང་འགོག་གི ། དེ་འདྲའི་དགག་བྱ་མེད་ཚེ་
བྲི་བ་འགོག་པ་མ་ཡིན་ནོ། ། ཞེས་གསུངས་པའི་ཕྱིར། བྲིས་པའི་དཀྱིལ་
འཁོར་དང་བསླང་བ་གང་ལའང་མཚུངས་པར་དགག་བྱ་མེད་ཚེ་ལྷ་སྐུ་ཡོངས་སུ་
རྫོགས་པ་བཞེངས་ཀྱང་ཕུན་སུམ་ཚོགས་པའི་ཡན་ལག་ཏུ་ཤེས་པར་གྱིས་ལ།
དེ་ཡང་རང་རང་གི་ཆགས་ཚད་དང་ལྡན་པ་བྱུང་ན་ཉེས་པ་བསྐྱེད་པས། སྡོམ་
འབྱུང་དང་ཚངས་པ་ཨེ་ཏྲས་ཞུས་པ་སོགས་ལས་གསུངས་པ་བཞིན་ཆགས་ཚད་
དང་ལྡན་པ་ངེས་པར་གལ་ཆེའོ། ། དེ་ལྟར་བསམ་པ་རྣམ་པར་དག་པས་བཅོམ་
ལྡན་འདས་ཀྱི་རྟེན་དང་བརྟེན་པ་ལྷའི་འཁོར་ལོ་མངོན་པར་བཞེངས་པ་ནི་ཕན་
ཡོན་ཚད་ལས་འདས་ཤིང༌། མཐར་ཐུག་བླ་ན་མེད་པའི་བྱང་ཆུབ་ཐོབ་པར་
3708,

དཔལ་དུས་ཀྱི་འཁོར་ལོའི་དཀྱིལ་འཁོར་གྱི་རྣམ་བཞག
འགྱུར་ཏེ། གསལ་རྒྱལ་གྱིས་ཞུས་པའི་མདོ་ལས། བཅོམ་ལྡན་འདས་ཀྱི་མཆོད་
རྟེན་རྣམས་དང་ནི། །སྐུ་གཟུགས་རྣམ་པ་རྡུལ་ཕྲན་ཅི་སོང་བ། །དེ་ཡི་གྲངས་
སྙེད་དེ་བྱེད་མི་རྣམས་ཀྱིས། །ལྷ་ཡུལ་ས་སྟེང་ངེས་པར་རྒྱལ་སྲིད་འཐོབ། །
གཟུགས་དང་གཟུགས་མེད་ཁམས་ཀྱི་ཏིང་ངེ་འཛིན། །ཕུན་སུམ་ཚོགས་པའི་
ས་མཆོག་ཀུན་མྱང་ནས། ཐ་མར་སྐྱེ་དང་རྒ་ལ་སོགས་པ་ཡི། །སྡུག་བསྔལ་
མེད་པའི་སངས་རྒྱས་གོ་འཕང་ཐོབ། ། ཅེས་སྐུ་གཟུགས་ལ་སོགས་པའི་རྡུལ་
ཕྲན་སྙེད་ཀྱིས་རྒྱལ་སྲིད་ཐོབ་པ་སོགས་འཕྲལ་གྱི་བདེ་དགེ་དང་། མཐར་ཐུག་
སྐྱེ་རྒ་ན་འཆིའི་སྡུག་བསྔལ་གྱི་ཆུ་བོ་ལས་བསྒྲལ་ཏེ་ངེས་ལེགས་བྱང་ཆེན་
འཐོབ་པར་འགྱུར་བར་གསུངས་སོ། ། གཞན་ཡང་ལུང་གཞི་དང་། དཀོན་
མཆོག་སྒྲོན་མེའི་མདོ་དང་། དམ་པའི་ཆོས་པདྨ་དཀར་བོ་ལ་སོགས་པ་མདོ་སྡེ་
དུ་མ་ནས་ཕན་ཡོན་གྱི་རྣམ་གྲངས་མཐའ་ཡས་པར་གསུངས་ཤིང་། ཐ་ནའང་
རྟེན་བཞེངས་པ་དེའི་བཟའ་བཏུང་གི་ཆ་བྱད་སྒྲུབ་པ་དང་། དེའི་རྐྱེན་གྱིས་རྐང་
འོག་ཏུ་ཤི་བའི་འབུ་སྲིན་ཕྲ་མོ་ཚུན་ཆད་ཀྱང་འཁོར་བ་མཐའ་ཅན་དུ་འགྱུར་བར་
པཎྜི་ཏ་ནགས་རིན་གྱིས་གསུངས་པ་རྒྱལ་དབང་བདུན་པའི་རྟེན་དེབ་དུ་དྲངས་
པས་མཚན་མའི་ལུང་དང་ལྡན་པར་ངེས་སོ། ། དེར་མ་ཟད་བདེ་མཆོག་སྡོམ་
འབྱུང་ལས། བསྔགས་པ་ལས་ནི་དང་བོ་བས། །གཟུགས་བརྙན་ལ་སོགས་བྱ་
བ་སྟེ། །བྲིས་སྐུ་སྒྲུབ་པར་གྱུར་པ་ནི། །དངོས་གྲུབ་རྒྱ་ཆེན་འཐོབ་པར་འགྱུར། །
ཞེས་ཏིང་ངེ་འཛིན་སྒྲུབ་པའི་དམིགས་རྟེན་དུ་བསྔགས་ཤིང་། མཆོག་དང་ཐུན་
མོང་གི་དངོས་གྲུབ་རྒྱ་ཆེན་པོ་ཐོབ་པར་གསུངས་སོ། ། དེ་ལྟར་རྟེན་དང་བརྟེན་
།
371

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
པའི་དཀྱིལ་འཁོར་གྱི་འཁོར་ལོ་བརྩོན་པས་སྒྲུབ་པ་ལྟ་ཅི། ཐ་ན་མིག་གིས་
མཐོང་བ་ཙམ་ལ་ཡང་མཚམས་མེད་ལྔ་ལ་སོགས་པའི་སྡིག་པ་ཆེན་པོ་འདག་པ་
ལ་སོགས་པ་གྲོལ་བ་ཁྱད་པར་ཅན་ཐོབ་པར་བྱེད་པས་ན། འཇམ་དཔལ་རྩ་
རྒྱུད་ལས། དཀྱིལ་འཁོར་མཐོང་བ་ཙམ་གྱིས་ནི། །གཙང་མའི་གནས་སུ་སྐྱེ་
བར་འགྱུར། ། ཞེས་དང་། མཚམས་མེད་པ་དང་སྡིག་ཅན་ཡང་། །རས་བྲིས་
མཐོང་བ་ཙམ་གྱིས་ནི། །སྐད་ཅིག་གིས་ནི་གྲོལ་བར་འགྱུར། ། ཞེས་གསུངས་
ལ། དཀྱིལ་ཆོག་ཉི་ཤུ་བ་ལས་ཀྱང་། དཀྱིལ་འཁོར་དམ་པ་མཐོང་ནས་ནི། །
བསྐལ་བ་བྱེ་བ་མཐའ་ཡས་སུ། །སྔོན་ཆད་སྡིག་པ་གང་བྱས་པ། །དེ་དག་
ཐམས་ཅད་ཟད་པར་འགྱུར། ། ཞེས་གསུངས་པས། བློ་གྲོས་དང་ལྡན་ཞིང་
བརྩོན་པ་དྲག་པོས་འདི་དང་ཕྱི་མའི་མནོ་བསམ་མི་འཁྲུལ་བར་སྒྲུབ་པར་བྱེད་
པ་དག་གིས་གཏན་བདེའི་སྲོག་ཟུང་དམ་པ་འདི་ལྟ་བུ་བསྒྲུབ་པ་ལ་གཅིག་ཏུ་
གཞོལ་བར་རིགས་སོ། ། འདིར་སྨྲས་བ། དྲི་བྲལ་ཡིད་ཀྱི་ནོར་བུའི་མེ་ལོང་ལ། །
དག་པའི་རྟེན་དང་བརྟེན་པའི་བཀོད་པ་འབུམ། །བྲ་ཕབ་རང་བཞིན་གཅིག་
ཆར་གསལ་རྫོགས་པ། །ངོ་མཚར་གང་དེ་རྡོ་རྗེ་འཆང་གི་འཕྲུལ། །ལས་ཉོན་
འདུ་བྱེད་བཟོ་བོའི་འཁྲུལ་འཁོར་གྱིས། །མངོན་པར་བསྐྲུན་པ་མ་དག་སྣོད་
བཅུད་ཁམས། །དག་པ་ལྷ་ཡི་འཁོར་ལོར་ཡོངས་འཆར་བའི། །ཐབས་ཚུལ་
ཡིད་ཀྱི་རི་མོར་འཕོས་པ་གང་། །རྒྱུད་དང་རྒྱུད་འགྲེལ་མན་ངག་སྐྱེ་བར་ནས། །
རྣམ་འབྱེད་བློ་ཡི་སོར་མོའི་འདུ་བྱེད་ཀྱིས། །ལེགས་པར་བཏོན་འདི་མཁས་
པའི་དགའ་སྟོན་སྟེ། །རྨོངས་འཁྲུལ་བློ་མིག་གསལ་བྱེད་མིག་སྨནའང་ཡིན། །
37238

དཔལ་དུས་ཀྱི་འཁོར་ལོའི་དཀྱིལ་འཁོར་གྱི་རྣམ་བཞག
དེ་ལས་འོངས་པའི་རྣམ་དཀར་དགེ་ཚོགས་ཀྱིས། །སྲིད་འགྲོར་ཉམ་ངར་འཕྱན་
པའི་ལུས་ཅན་རྣམས། །ཐེག་མཆོག་ལམ་གྱི་བགྲོད་པ་མཐར་ཕྱིན་ནས། །སྟོང་
གཟུགས་གོ་འཕང་བདེ་བླག་ཐོབ་གྱུར་ཅིག ། ཅེས་བཅོམ་ལྡན་འདས་དཔལ་དུས་ཀྱི་
འཁོར་ལོའི་རྟེན་དང་བརྟེན་པའི་དཀྱིལ་འཁོར་གྱི་འཁོར་ལོ་མངོན་པར་བཞེངས་པའི་ཚུལ་གསལ་བར་
བཀོད་པ་དྲི་བྲལ་ནོར་བུའི་མེ་ལོང་ཞེས་བྱ་བ་འདི་ནི། དབང་ཕྱོགས་བསྟན་པའི་འབྱུང་གནས་ཆོས་སྡེ་ཆེན་
པོ་ཨ་གོ་བདེ་ཆེན་ལྷུན་གྲུབ་གླིང་ནས་དུས་ཀྱི་འཁོར་ལོའི་བློས་བསླང་བཞེངས་པ་ལ། ལྷ་རྣམས་ཀྱི་སྐུ་
མདོག་ཕྱག་མཚན་སོགས་གསར་བར་ལྡན་པ་ཞིག་དགོས་ཞེས་སྤྲུལ་བའི་སྐུ་སྐལ་བཟང་ཡེ་ཤེས་ཉི་མ་དང་།
རབ་འཇམས་སྨྲ་བ་བློ་བཟང་ཉི་མ་གཉིས་ཀྱིས་བསྐུལ་ངོར། གྱི་ན་བ ༧ འཇིགས་མེད་འཕྲིན་ལས་རྒྱ་
མཚོས་འཕྲལ་དུ་སྦྱ